CELEX: 62009CJ0435
Language: sk
Date: 2011-03-24
Title: Rozsudok Súdneho dvora (tretia komora) z 24. marca 2011. # Európska komisia proti Belgickému kráľovstvu. # Nesplnenie povinnosti členským štátom - Smernica 85/337/ES - Posudzovanie vplyvov určitých verejných a súkromných projektov na životné prostredie - Kritériá výberu - Stanovovanie prahových hodnôt - Rozsah projektu. # Vec C-435/09.

Rozsudok Súdneho dvora (tretia komora) z 24. marca 2011 – Komisia/Belgicko
      (vec C‑435/09)
      „Nesplnenie povinnosti členským štátom – Smernica 85/337/ES – Posudzovanie vplyvov určitých verejných a súkromných projektov na životné prostredie – Kritériá výberu – Stanovovanie prahových hodnôt – Rozsah projektu“
      1.                     Životné prostredie – Posudzovanie vplyvov určitých projektov na životné prostredie – Smernica 85/337 – Podrobenie projektov
            patriacich do skupín uvedených v prílohe II posúdeniu – Voľná úvaha členských štátov – Hranice – Stanovenie prahových hodnôt
            zohľadňujúcich len rozsah projektu s vylúčením všetkých ostatných kritérií uvedených v prílohe III – Nesplnenie povinnosti
            – Prahové hodnoty stanovené na mimoriadne nízkej úrovni – Neexistencia vplyvu (smernica Rady 85/337, zmenená a doplnená smernicou
            2003/35, článok 2 ods. 1 a článok 4 ods. 2 a 3, a prílohy II a III) (pozri body 48 – 55, 60 a 61)
      2.                     Žaloba o nesplnenie povinnosti – Dôkaz o nesplnení povinnosti – Bremeno zaťažujúce Komisiu – Nedostatočné alebo neprimerané
            prebratie smernice – Povinnosť preukázať skutočné účinky vnútroštátnej vykonávacej právnej úpravy – Neexistencia (článok 258
            ZFEÚ) (pozri bod 59)
      3.                     Životné prostredie – Posudzovanie vplyvov určitých projektov na životné prostredie – Smernica 85/337 – Posudzovanie – Možnosť
            pre členský štát využiť alternatívny postup – Podmienky (smernica Rady 85/337, zmenená a doplnená smernicou 2003/35, článok
            2 ods. 1 a 2) (pozri bod 62)
      4.                     Životné prostredie – Posudzovanie vplyvov určitých projektov na životné prostredie – Smernica 85/337 – Povinnosť príslušných
            orgánov vykonať posúdenie pred vydaním povolenia – Projekty týkajúce sa vnútrozemských vodných ciest a prístavov – Vnútroštátna
            právna úprava stanovujúca prahovú hodnotu podľa počtu ľudí a nie ton – Nesplnenie povinnosti [smernica Rady 85/337, zmenená
            a doplnená smernicou 2003/35, článok 4 ods. 1 a príloha I bod 8 písm. a)] (pozri body 82 a 83)
      5.                     Životné prostredie – Posudzovanie vplyvov určitých projektov na životné prostredie – Smernica 85/337 – Povinnosť príslušných
            orgánov vykonať posúdenie pred vydaním povolenia – Projekty týkajúce sa priemyselných závodov na výrobu buničiny – Vnútroštátna
            právna úprava stanovujúca minimálnu prahovú hodnotu pre povinné posúdenie vplyvov na 500 ton ročne – Nesplnenie povinnosti
            [smernica Rady 85/337, zmenená a doplnená smernicou 2003/35, článok 2 ods. 1, článok 4 ods. 1 a príloha I bod 18 písm. a)]
            (pozri body 86 – 88)
      6.                     Životné prostredie – Posudzovanie vplyvov určitých projektov na životné prostredie – Smernica 85/337 – Projekty, ktoré pravdepodobne
            majú podstatný vplyv na životné prostredie členského štátu – Vnútroštátna právna úprava, ktorá neukladá povinnosť poskytnúť
            inému členskému štátu informácie o povahe rozhodnutia, ktoré má byť prijaté – Nesplnenie povinnosti [smernica Rady 85/337,
            zmenená a doplnená smernicou 2003/35, článok 7 ods. 1 písm. b)] (pozri body 90 – 93)
      Predmet
      
         
               Nesplnenie povinnosti členským štátom – Nesprávne a neúplné prebratie smernice Rady 85/337/EHS z 27. júna 1985 o posudzovaní
                  vplyvov určitých verejných a súkromných projektov na životné prostredie (Ú. v. ES L 175, s. 40; Mim. vyd. 15/001, s. 248),
                  zmenenej a doplnenej smernicou Rady 97/11/EHS z 3. marca 1997 (Ú. v. ES L 73, s. 5; Mim. vyd. 15/003, s. 151) – Článok 4 ods. 2
                  a 3 v spojení s prílohami II a III (Flámske spoločenstvo), článok 4 ods. 1 v spojení s prílohou I bodom 8 písm. a) a prílohou
                  I bodom 18 písm. a) a článok 7 ods. 1 písm. b) (Valónsky región) a článok 4 ods. 2 a 3 v spojení s prílohami II a III (región
                  Hlavné mesto Brusel) – Prahové hodnoty a kritériá
               
            Výrok
      
         
                  1.
               
               
                  
               
               
                  	Belgické kráľovstvo si tým, že neprijalo opatrenia potrebné na správny a úplný výkon:
               
            –        pokiaľ ide o právnu úpravu Flámskeho regiónu, článku 4 ods. 2 a 3 smernice Rady 85/337/EHS z 27. júna 1985 o posudzovaní vplyvov
         určitých verejných a súkromných projektov na životné prostredie, zmenenej a doplnenej smernicou Európskeho parlamentu a Rady
         2003/35/ES z 26. mája 2003, v spojení s prílohami II a III tejto smernice,
      
      –        pokiaľ ide o právnu úpravu Valónskeho regiónu, odseku 1 toho istého článku 4 v spojení s prílohou I bodom 8 písm. a) a prílohou
         I bodom 18 písm. a) smernice 85/337, zmenenej a doplnenej smernicou 2003/35, a článku 7 ods. 1 písm. b) tejto smernice, a
      
      –        pokiaľ ide o právnu úpravu regiónu Hlavné mesto Brusel, odsekov 2 a 3 uvedeného článku 4 v spojení s prílohami II a III smernice
         85/337, zmenenej a doplnenej smernicou 2003/35, a uvedenej prílohy III ako takej,
      
      nesplnilo povinnosti, ktoré mu vyplývajú z uvedenej smernice.
      
         
                  2.
               
               
                  
               
               
                  	Belgické kráľovstvo je povinné nahradiť trovy konania.